கேள்வி: பெட்டாலிங் தெரு என்பது என்ன?
பதில்: Image:Petaling Street Green Dragon.jpg பெட்டாலிங் தெரு (மலாய் மொழி: ''Jalan Petaling''; ஆங்கிலம்: ''Petaling Street''; சீனம்: ''茨厂街'') என்பது மலேசியா, கோலாலம்பூர் மாநகரில் அமைந்துள்ள ஒரு சீனர்ப் பகுதியாகும். சீனப் பண்பாட்டுக் கூறுகளைச் சிறப்பாகக் கொண்ட ஒரு கடைத்தெரு. இந்தக் கடைத்தெருப் பகுதியை சைனா டவுன் (ஆங்கிலம்: Chinatown KL) என அழைப்பதும் உண்டு. இங்கே துணிமணிகள், அணிகலன் பொருட்கள், பாடல் குறுவட்டுக்கள், திரைப்படக் குறுவட்டுக்கள், இறுவட்டுக்கள் அதிகமாய் விற்பனை ஆகின்றன. உள்ளூர் மக்களும் சுற்றுலாப் பயணிகளும் இங்கு கூடுவது வழக்கம். விற்கப்படும் பொருட்களின் விலையைப் பேரம் பேசி குறைப்பது வாடிக்கை. இங்கு போலிப் பொருட்கள் விற்கப் படுவதும்; காப்புரிமை மீறபட்ட பொருட்கள் விற்பதும் பொதுவான கூறுகளாக உள்ளன.